ჰელა (პაპუა-ახალი გვინეა)

ჰელა () — პაპუა-ახალი გვინეის პროვინცია. პროვინციის ადმინისტრაციული ცენტრი — ქალაქი ტარი.

 გეოგრაფია 
პროვინციის ფართობი შეადგენს 10 500 კმ²-ს. მდებარეობს კუნძულ ახალ გვინეაზე, ქვეყნის ცენტრალურ ნაწილში, ადმინისტრაციულად ეკუთვნის ჰაილენდსის რეგიონს. ჩრდილოეთით ესაზღვრება აღმოსავლეთი სეპიკის პროვინციას, აღმოსავლეთით — ენგას პროვინციას, სამხრეთ-აღმოსავლეთით და სამხრეთით — საუთერნ-ჰაილენდსის პროვინციას, დასავლეთით — დასავლეთის პროვინციას (ფლაი) და სანდაუნის (დასავლეთი სეპიკი) პროვინციებს.

ყველაზე დიდი მდინარეებია:
 სტრიკლენდი (620 კმ), რომლის ზედა დინება მდებარეობს პროვინციის ჩრდილოეთ ნაწილში;
 კიკორი (405 კმ), რომელიც მოედინება პროვინციის სამხრეთით, თავიდან დასავლეთ, ხოლო შემდეგ სამხრეთ და სამხრეთ-აღმოსავლეთ მიმართულებით.

პროვინციის ყველაზე უფრო მაღალი მწვერვალია მთა კარომა (3623 მეტრი)Mount Karoma, Papua New Guinea .

 ისტორია 
2009 წლის ივლისში გამოიცა კანონი 2012 წელს ადმინისტრაციულ-ტერიტორიული რეფორმის შესახებ, რომლის თანახმადაც ჰელას პროვინცია უნდა შექმნილიყო საუთერნ-ჰაილენდსის პროვინციიდან ტარი-პორის, კომო-მაგარიმას და კორობა-კოპიაგოს რაიონების გამოყოფის გზით«PNG to create two new provinces», Sydney Morning Herald, July 15, 2009 . ოფიციალურად პროვინცია შეიქმნა 2012 წლის 17 მაისს«PNG'S new province Hela, Jiwaka declared» , The National, 17 May 2012 .

 ადმინისტრაციული დაყოფა 
პროვინციის ტერიტორია იყოფა სამ რაიონად: ტარი-პორი, კომო-მაგარიმა და კორობა-კოპიაგო. თავის მხრივ თითოეული რაიონი შედგება ადგილობრივი მმართველობის რამდენიმე ერთეულისაგან (LLG)პაპუა-ახალი გვინეის რაიონები — statoids.com.

სქოლიო

კატეგორია:პაპუა-ახალი გვინეის პროვინციები